Aș vrea să încep prin a spune: Houston, avem o problemă.
Intrăm în a doua generație de stagnare
în ce privește zborul omului în spațiu. De fapt, am regresat.
Avem foarte multe șanse să ne pierdem abilitatea de a-i inspira pe tineri
să iasă și să continue acest lucru foarte important
pe care noi ca specie l-am făcut mereu.
Mai precis, în mod instinctiv ne-am pornit
și ne-am cățărat în locuri dificile, ne-am dus în zone și mai ostile,
pentru a afla mai târziu, poate spre surprinderea noastră, că acela a fost motivul pentru care am supraviețuit.
Și cred cu tărie
că nu e suficient să avem generații de copii
care cred că e OK să aștepți cu nerăbdare o versiune nouă
de telefon mobil dotat cu un player video.
Ei trebuie să aștepte cu nerăbdare explorările, colonizările,
și marile realizări. Ei trebuie să...
și noi trebuie să-i inspirăm, pentru că ei trebuie să ne conducă
și să ne ajute să supraviețuim în viitor.
Mă îngrijorează în special ce face NASA acum cu această nouă doctrină Bush
pentru că -- în următorii 15 ani -- oh la naiba, am dat-o-n bară.
Primim instrucțiuni specifice aici să nu vorbim despre politică.
(Râsete)
Ceea ce ne dorim
(Aplauze)
ceea ce ne dorim
este nu doar inspirarea copiilor noștri
ci planul actual, acum, este să nu lăsăm nici măcar
cele mai creative persoane din această țară - inginerii spațiali de la Boeing și Lockheed
să iasă afară și să își asume riscuri și să încerce lucruri noi.
O să ne întoarcem pe Lună - 50 de ani mai târziu -
și o să o facem anume plănuit încât nu o să învățăm nimic nou.
Sunt foarte deranjat de asta. Dar oricum aceasta este
ideea de bază a ceea ce vreau să vă împărtășesc astăzi aici,
acesta fiind locul unde noi inspirăm oamenii
care vor fi mai târziu marii noștri lideri.
Aceasta este tema mea pentru următoarele 15 minute.
Și eu cred că inspirația începe atunci când ești foarte tânăr:
de la copii de trei ani până la copii de 12-14 ani.
La ce ne uităm ... la ceea ce se uită ei este lucrul cel mai important.
Să considerăm această imagine de ansamblu a aviației.
Și a fost o scurtă perioadă minunată de 4 ani
când lucruri nemaipomenite s-au întâmplat.
A început în 1908, când frații Wright au zburat în Paris și toată lumea a spus
”Hei, pot să fac asta.” Sunt doar câțiva oameni care au zburat
la începutul lui 1908. În 4 ani, 39 de țări aveau sute de avioane,
mii de piloți. Avioanele au fost inventate prin selecție naturală.
Acum puteți spune că designul inteligent creează avioanele zilelor noastre,
dar nu exista design inteligent care să creeze aceste avioane timpurii.
Au fost probabil cel puțin 30.000 de lucruri diferite pe care le-au încercat,
și atunci când dădeau greș, iar pilotul murea nu le mai repetau vreodată.
Aceia care au zburat și au aterizat în siguranță,
deoarece nu existau piloți antrenați,
aveau bune calități de zbor prin definiție.
Deci noi, făcând o mulțime de încercări, mii de încercări,
în acea perioadă de 4 ani, noi am inventat conceptele
avioanelor cu care zburăm astăzi. Și de aceea acestea sunt atât de sigure,
întrucât am încercat foarte mult să găsim ceea ce este bun.
Acest lucru nu s-a întâmplat deloc în zborul spațial.
Au fost doar două concepte încercate - două de către S.U.A și unul de către Rusia.
Ei bine, cine era inspirat în acea perioadă de timp?
„Aviation Week” mi-a cerut să fac o listă cu cine cred eu
că au fost cei care au influențat cel mai mult primii 100 de ani de aviație.
Și i-am scris pe toți și am descoperit mai târziu că fiecare dintre aceștia
a fost un mic copil în acea minunată renaștere a aviației.
Ei bine, ceea ce s-a întâmplat când eram eu copil a fost - ceva destul de important de asemenea.
Era avioanelor cu reacție și a rachetelor începuse. Von Braun era acolo
arătând cum putem merge pe Marte -- și asta era înainte de Sputnik.
Era într-o perioadă în care Marte era cu mult mai interesantă
decât în zilele noastre. Credeam că trebuie să fie animale acolo,
știam că sunt plante acolo, culorile se schimbă, nu?
Dar, știți voi, NASA a stricat totul trimițând acolo roboți
care au aterizat numai în regiuni deșertice.
(Râsete)
Dacă vă uitați la ceea ce s-a întâmplat - această mică linie neagră reprezintă cât de repede a zburat omul vreodată,
linia roșie reprezintă avioanele militare de top
și linia albastră reprezintă avioanele de transport comerciale.
Observați că aici este un mare salt. Când eram copil -
și cred că aceasta mi-a dat curajul
să ies afară și să încerc lucruri pe care alți oameni nu aveau curajul să le încerce.
Ei bine, ce am făcut când eram copil?
Nu eram tipul cu mașină, cu fete și dans.
Și, ei bine, nu aveam droguri în acele zile. Dar am făcut modele de avioane pentru competiții.
Am petrecut aproximativ șapte ani în timpul Războiului din Vietnam
testând avioane pentru Forțele Aeriene.
Și apoi am început să construiesc avioane și m-am distrat făcând asta,
avioane pe care oamenii le puteau construi în garajele lor.
Și cam 3000 dintre acestea zboară. Desigur, unul dintre ele
este în jurul lumii, Voyager. Am fondat o altă companie în 1982,
care acum este compania mea.
Și am creat mai mult de un nou tip de avion în fiecare an, începând cu 1982.
Și sunt o mulțime dintre ele pe care nu vi le pot arăta pe această schemă.
Cel mai impresionant avion, cred, a fost creat
numai după 12 ani de la primul avion cu reacție operațional.
A rămas în funcţiune până a devenit prea învechit pentru a zbura, fiind scos din folosință.
Ne-am întors în '98 la ceva care a fost construit in '56. Ce?
Cea mai impresionantă navă spaţială construită vreodată cred că a fost
o Grumman Lunar Lander. A fost o - după cum ştiţi, a aterizat pe Lună,
a decolat de pe Lună, nu a avut nevoie de personal de întreţinere -
e destul de tare.
Am pierdut această capacitate. Am pierdut-o în '72.
Acest lucru a fost realizat după trei ani de la primul zbor în spaţiu al lui Gagarin în 1961.
Trei ani și noi nu putem face asta acum.
Nebunie. Vorbesc foarte pe scurt despre ciclurile de inovație, lucruri care cresc,
care au multă activitate, acestea dispar atunci când sunt înlocuite de altceva.
Aceste lucruri tind să se întâmple o dată la 25 de ani.
O durată de 40 de ani, cu o suprapunere. Puteți spune aceasta
despre toate tipurile de tehnologii. Lucrul interesant este -
apropo, viteza, mă scuzați, deplasarea la mari viteze
este titlul acestor cicluri de inovație. Nu este niciunul aici.
Aceste două avioane au aceeași viteză ca și DC8, care a fost construit în 1958.
Lucrul important este că nu avem cicluri de inovație,
dacă guvernul construiește și guvernul folosește.
După cum știți, un bun exemplu este rețeaua DARPA.
Computerele au fost folosite pentru artilerie la început, apoi de către Fisc.
Dar când le-am putut folosi, am putut avea toate nivelurile de activitate,
toate beneficiile lor. Sectorul privat trebuie să o facă.
Țineți minte. Am analizat inovațiile --
am căutat cicluri de inovație în spațiu și nu am găsit niciunul.
În primul an, când Gagarin a călătorit în spațiu
urmat la câteva săptămâni de către Alan Shepherd, existau cinci zboruri
spațiale cu echipaj; în primul an.
În anul 2003, toți cei pe care i-a trimis SUA în spațiu au murit.
Au fost doar trei sau patru zboruri spațiale în 2003.
În anul 2004 au fost doar două zboruri: două zboruri rusești Soyuz
către Stația Spațială Internațională. Și a trebuit să zbor de 3 ori în Mojave
cu micul meu grup de câteva persoane
pentru a obține un total de cinci,
exact același număr ca și în anul 1961.
Nu există nicio creștere. Nu există activitate. Nu există nimic.
Aceasta este o fotografie luată din nava SpaceShipOne.
Aceasta este o fotografie de pe orbită.
Scopul nostru este de a face astfel încât să puteţi vedea această imagine şi să vă bucurați cu adevărat.
Știm cum să procedăm acum pentru zborul sub-orbital, o facem destul de sigur -
cel puțin la fel de sigur precum liniile aeriene timpurii - putem face asta.
Aș vrea să vă povestesc de ce am avut noi curajul
să ieșim în spațiu și să încercăm asta, fiind o companie mică.
Ei bine, mai întâi de toate, ce se va întâmpla în continuare?
În primul rând industria va avea un volum ridicat, o mulțime de jucători.
Chiar săptămâna trecută a fost anunțat încă unul.
Și va fi sub-orbital. Și motivul pentru care trebuie să fie sub-orbital
este acela că nu există soluții adecvate de siguranță
pentru a transporta publicul pe orbită. Guvernele au făcut asta --
trei guverne au făcut asta timp de 45 de ani,
și tot au murit patru procente din cei care au ieșit din atmosferă.
Asta este - nu vrei să ai o afacere cu un așa record de siguranță.
Va fi un mare volum de zboruri; noi credem că 100,000 de persoane vor zbura până în 2020.
Nu vă pot spune când va începe acest proces,
deoarece nu vreau ca firmele concurente să știe programul meu.
Dar cred că o dată ce va începe, vom găsi soluții.
Și foarte curând veți vedea aceste hoteluri-stațiune pe orbită.
Și acel lucru ușor de făcut, care este o rotație în jurul Lunii
așa încât sa ai o panoramă foarte impresionantă. Va fi destul de tare.
Din cauză că Luna nu are o atmosferă --
poți executa o orbită eliptică și să o traversezi la doar 30 de metri dacă vrei.
Oh, va fi atât de distractiv.
(Râsete)
În regula. Criticii mei spun „Hei, Rutan doar cheltuiește
o grămadă din banii acestor miliardari pentru plimbări de agrement pentru miliardari.
Ce e asta? Nu este un sistem de transport, este doar pentru distracție.”
Mă deranja asta și apoi m-am gândit,
ei bine, ia stai puțin. Mi-am cumpărat primul meu computer Apple în 1978
și l-am cumpărat pentru că puteam spune „Am un computer acasă și tu nu.
'La ce îl folosești?' Vino aici. Are Frogger.” Bine.
(Râsete)
Nu computerele de la bancă sau de la Lockheed,
dar cele de acasă erau pentru jocuri.
Pentru o întreagă decadă au fost folosite pentru distracție -- nici nu știam ce să facem cu ele.
Dar ceea ce s-a întâmplat a fost faptul că am avut această mare industrie,
mare dezvoltare, mari îmbunătățiri și capacități etc.,
și erau prezente apoi în destule case, eram gata pentru o nouă invenție.
Și inventatorul este în public.
Al Gore a inventat internetul și din această cauză
ceea ce - ceva ce am folosit pentru un an întreg - scuzați-mă,
o întreagă decadă pentru distracție, a devenit totul - comerțul nostru, cercetările,
comunicațiile noastre și, dacă îi lăsăm pe băieții de la Google
să se gândească câteva weekenduri, mai putem adăuga o duzină de alte lucruri la această listă.
Nu mai este mult până când nu vom mai fi în stare să îi convingem pe copii
că nu am avut computere în casele noastre dintotdeauna.
Deci distracția este justificabilă.
În regulă, vreau să vă arăt un fel de grafic aglomerat
care conține predicția mea față de ceea ce urmează să se întâmple.
Și de asemenea vreau să vă arăt un alt punct, chiar aici.
Este un grup de oameni care s-au remarcat -
și nu îi cunoașteți pe toți - dar cei care s-au remarcat
au fost inspirați de mici copii, de la 3 la 15 ani
de către noi ieșind pe orbită și mergând pe Lună aici,
chiar în această perioadă.
Paul Allen, Elan Musk, Richard Branson, Jeff Bezos, familia Ansari,
care acum finanțează programul sub-orbital rusesc,
Bob Bigelow, o stație spațială privată și Carmack.
Aceste persoane câștigă bani și îi investesc în zone interesante
și cred că este mult mai bine decât să îi investească într-o zonă
a telefoanelor mobile mai performante sau ceva - dar ei îi investesc într-o zonă
care ne va conduce la acest tip de capacitate,
ne va conduce către următorul lucru cu adevărat important
și ne va permite să explorăm. Și cred că, în cele din urmă,
ne va permite să colonizăm și să scăpăm de extincția speciei.
Ei au fost inspirați de progresul important. Dar uitați-vă la progresul realizat după aceasta.
Sunt câteva exemple aici.
Luptătorii militari au avut - cel mai performant avion militar
a fost SR71. A mers cât a trebuit, a devenit prea învechit pentru a zbura,
și a fost scos din folosință. Avionul Concorde a dublat viteza pentru transportul de persoane.
A mers o întreagă perioadă de viață fără competiție;
a fost scos din folosință. Suntem blocați din nou aici
cu aceleași capacități pentru avioanele militare
și cele comerciale pe care le-am avut și la sfârșitul anilor 1950.
Dar ceva se întâmplă care poate să ne inspire copii acum.
Și vorbesc despre faptul dacă ai un bebeluș acum
sau dacă ai un copil de 10 ani.
Urmează să se întâmple ceva foarte important aici.
În scurt timp veți putea cumpăra un bilet
și veți putea zbura mai repede și mai sus decât cele mai performante
avioane militare operaționale. Nu s-a mai întâmplat înainte.
Ei au rămas blocați aici cu acest tip de performanță
deoarece, știți și voi, câștigi războiul în 12 minute,
de ce îți trebuie ceva mai bun?
Dar cred că atunci când veți începe să cumpărați bilete și să zburați
în zboruri sub-orbitale în spațiu, în curând - așteptați o clipă,
ce se întâmplă aici, vom avea luptători militari
cu capacități sub-orbitale, și cred că acest lucru se va întâmpla în curând.
Lucrul interesant este că cei din domeniul comercial vor fi primii.
Ok, aștept cu nerăbdare o nouă rasă spațială capitalistă; să-i spunem așa.
Țineți minte că cursa spațială din anii '60 a fost pentru prestigiul național,
deoarece am pierdut primele două "pietre de hotar".
Nu le-am pierdut tehnic. Faptul că am avut aparatura
de a pune ceva pe orbită când l-am lăsat pe Von Braun să-l piloteze,
puteți spune că nu a fost o pierdere tehnică.
Sputnik nu a fost o pierdere tehnică, dar a fost o pierdere a prestigiului.
America - lumea a văzut că America nu era leaderul în tehnologie
și acesta a fost un lucru foarte puternic.
Și apoi l-am trimis în spațiu pe Alan Shepherd la câteva săptămâni după Gagarin,
nu luni sau zeci de ani, sau ceva asemănător. Am avut această capacitate.
Dar America a pierdut. Noi am pierdut. Și din această cauză, am făcut un mare salt ca să ne revenim.
Și totuși, ce e interesant aici e că am pierdut
în fața rușilor deja la primele încercări.
Nu poți să cumperi un bilet comercial ca să zbori în spațiu în America -
nu o poți face. Poți să-l cumperi în Rusia.
Poți zbura cu aparatură rusească. Aceasta e disponibilă,
deoarece programul spațial rusesc este înfometat,
și este frumos pentru ei să primească 20 de milioane de ici, colo pentru unul din locurile lor.
Este comercial. Poate fi definit ca turism spațial. Ei oferă și o excursie
să mergi în jurul Lunii, cum a făcut și Apollo 8.
100 de milioane de dolari - hey, pot să merg pe Lună.
Dar, știți, v-ați fi gândit în anii '60,
când se desfășura cursa spațială,
că primul lucru capitalist comercial pe care l-ați face
ar fi să cumpărați un bilet spre Lună pentru aparatură rusească?
Și v-ați fi gândit, s-ar fi gândit rușii,
că atunci când vor ajunge pentru prima oară pe lună, în aparatura creată de ei,
cei din interiorul navetei nu vor fi ruși? Poate, probabil, va fi un miliardar japonez
sau american? Ei, asta e ciudat, știți, chiar e.
Dar oricum, cred că e nevoie să îi batem din nou.
Cred că ceea ce vom face va fi să vedem o industrie privată
de zbor în spațiu, cu foarte, foarte mare succes. Dacă vom fi noi primii sau nu, chiar nu contează.
Rușii au zburat un transport supersonic înainte de Concorde.
Și au avut câteva zboruri de marfă și l-au scos din uz.
Cred că veți vedea același tip de paralelă
când se oferă și lucrurile comerciale.
Ok, vom vorbi puțin despre dezvoltarea comercială pentru zborul uman în spațiu.
Micuțul acesta spune că până în 2020, vom depăși
de cinci ori ce va face NASA . Vreau să vă spun că, deja,
sunt aproximativ 1,5 până la 1,7 miliarde
investiții în zborul privat în spațiu care nu țin deloc de guvern;
deja, în întreaga lume. Dacă citiți - dacă veți căuta pe Google,
veți afla despre jumătate din această sumă, dar este de două ori mai mult
repartizat acolo afară - nu s-au cheltuit încă, dar sunt banii repartizați
și plănuiți pentru următorii câțiva ani. Hey, asta e un lucru destul de important
Eu prezic, totuși, pe cât de profitabilă va fi industria aceasta -
și e cu siguranță profitabilă când zbori oameni la 200.000 de dolari
cu ceva care ar putea funcționa cu o zecime din acest cost,
sau chiar mai puțin - va fi foarte profitabil.
Prezic, de asemenea, că investiția care va curge în acest plan
va fi pe undeva pe la jumătatea a ceea ce cheltuie un contribuabil
în SUA pentru munca celor din echipajul navelor spațiale de la NASA.
Și fiecare dolar care va fi introdus în program, va fi cheltuit mai eficient
cu un factor de 10 până la 15. Și asta înseamnă că, înainte să ne dăm seama,
progresul în zborul omului în spațiu, fără dolari de la contribuabili,
va fi la un nivel de cinci ori mai mare
decât bugetul actual al NASA pentru zborul uman în spațiu.
Și aceasta pentru că suntem noi. E industria privată.
Nu ar trebui să depindem de guvern pentru asemenea lucruri -
și am făcut-o pentru mult timp. NACA, înainte de NASA,
nu au dezvoltat un avion de pasageri și nu au avut o linie aeriană.
Dar NASA dezvoltă o navă spațială de pasageri, întotdeauna a făcut-o,
și conduce singura linie spațială. OK. Ne-am îndepărtat de ea,
pentru că ne este frică. Dar, începând din iunie 2004,
când am arătat că un grup mic chiar o poate face,
că poate avea un început cu asta, totul s-a schimbat după aceea.
Ok, vă mulțumesc.
(Aplauze)